open-index/open-wikipedia-markdown huggingface dataset:
Paniajaus ežerai

**Paniajaus ežerai** () arba **Viselio ežerai** () – trijų ežerų santalka Naujosios Gvinėjos salos vakaruose, Indonezijoje, Centrinės Papua provincijoje. Telkšo Sudirmano kalnuose, maždaug 1750 m aukštyje.

Sudaro trys ežerai:
* didžiausias, Paniajaus ežeras – plotas 154 km², gylis iki 44 m; 
* Tagės ežeras; 
* Tigio ežeras. 

Ežerai susidarė dėl tektoninės nuošliaužos, užtvenkusios Arabu upę.

Ežeryno pakrantės tankiai gyvenamos; nors čia žmonės gyvena nuo priešistorinių laikų, matyt, gausiau gyventi pradėta XVI a., įveisus batatus. Pagrindinė tauta – kapaukai. Prie Paniajaus ežero įsikūrusi provincijos sostinė – Enarotalis.

Nors Paniajaus ežerai dideli, tačiau europiečiams liko nežinomi iki pat 1937 m., kai šią vietovę atrado olandų pilotas Fricas Julijus Viselis (*Frits Julius Wissel*).

## Šaltiniai
Salavatis

**Salavatis** () – sala Seramo jūroje, Indonezijoje; trečia didžiausia Radža Ampato salyne. Yra prie pat Naujosios Gvinėjos salos Paukščio Galvos pusiasalio (skiriama siauro Selės sąsiaurio), tuojau į pietus nuo Batantos salos (nuo jos skiria Sagevino sąsiauris). Plotas – 1623 km². Salavačio sala kartais laikoma vakarine Okeanijos riba.

Salos šiaurinė dalis kalnuota, paviršius iškyla iki 535 m (Vagomo kalnas). Čia sudarytas Šiaurės Salavačio gamtos rezervatas (plotas 570 km²).

Sala priklauso Pietvakarių Papua provincijai, Radža Ampato ir Sorongo regencijoms. 2022 m. gyveno 8637 gyventojai. Plačiausiai vartojama salavačių kalba. Keltų linijomis sala jungiasi su gretimu Sorongo miestu Naujojoje Gvinėjoje. Pagrindinės gyvenvietės – Kalobas, Duriankaris, Sailolofas.

Nuo XVI–XVII a. sala pateko į islamiško Tidorės sultonato įtaką, 1873–1935 m. gyvavo islamiška Salavačio karalystė.

## Šaltiniai
Sorongas

**Sorongas** () – miestas Indonezijoje, Naujojoje Gvinėjoje (Irian Džajoje), Paukščio Galvos pusiasalio vakariniame gale; Pietvakarių Papua provincijos sostinė. Įsikūręs prie Remu ir Varmono upės žiočių, priešais Radža Ampato salas. Svarbus jūrų uostas (eksportuojama nafta, gamtinės dujos), yra Dominės Eduardo Osoko oro uostas, galinis Transpapua greitkelio, jungiančio su Merauke, taškas. Naftos ir dujų gavyba, plėtojamas turizmas.

## Istorija
1906 m. priešais esančioje Domo saloje olandai įkūrė administracinį centrą. XX a. 4-ajame dešimtmetyje Sorongo apylinkėse rasta naftos. II pasaulinio karo metais užimtas japonų. XX a. antroje pusėje augo kaip naftos pramonės centras. 1999 m. Sorongui suteiktas didmiesčio statusas.

## Šaltiniai
Tanguho gamtinių dujų telkinys

**Tanguho gamtinių dujų telkinys** () – gamtinių dujų telkinys šalia vakarinės Naujosios Gvinėjos pakrantės. Telkinio ištirti ištekliai – 500 mlrd. m³, bet numanoma, jog telkiniui priklauso dar 300 mlrd. m³ neištirtų dujų išteklių.

Telkinyje išgaunamos dujos suskystinamos ir tiekiamos Kinijos, Japonijos ir Pietų Korėjos rinkoms.

## Istorija
1994 m. atrastas dujų telkinys.

2009 m. birželį pradėta telkinio eksploatacija. 2009 m. taip pat atidarytas suskystintų gamtinių dujų terminalas, kainavęs 5 mlrd. $.

## Partneriai
Pagrindiniai savininkai:
* BP (37 %)
* CNOOC (17 %)
* Mitsubishi Corporation (16,3 %)

Mažieji partneriai:
* Nippon Energy
* Kanematsu
* Sumitomo
* Nissho Iwai

## Šaltiniai

## Nuorodos
* BP svetainėje
Radža Ampato salos

**Radža Ampato salos** ( 'Keturių karalių salos') – salynas Indonezijoje, prie šiaurės vakarinio Naujosios Gvinėjos salos (Paukščio Galvos pusiasalio) galo, ties pusiauju. Sudaro ~1500 salų, salelių, seklumų ir rifų. Sudaro Vaigeo, Misoolo, Salavačio, Batantos, Kofiau salos ir daug smulkesnių salų ir salelių. Plotas – 8034 km². Nuo Naujosios Gvinėjos Radža Ampato salas skiria Dampiro sąsiauris, kartais laikomas Azijos ir Okeanijos riba.

Būdingi drėgnieji atogrąžų miškai, pasižymintys didele biologine įvairove ir endeminių rūšių gausa. Aplink salas – labai rūšimis turtingi koraliniai rifai (didžiausia jūrinė biologinė įvairovė pasaulyje).

Salos priklauso Pietvakarių Papua provincijai, patenka į Radža Ampato ir Sorongo regencijas. Vietos gyventojai vartoja daugiausia Radža Ampato–Pietų Halmaheros grupės austroneziečių kalbas (vaigėjų, salavačių, majų, bigų, matbatų). 2022 m. salose gyveno >66 tūkst. gyventojų. Pagrindinės gyvenvietės – Vaisajus, Arefis, Sailolofas, Vaigama. Plėtojamas turizmas.


0104RajaAmpatS - 64 cousin of Maldivian nudi (5555631027).jpg|Koralai Radža Ampato salose
Unnamed Road, Kapisawar, Meos Mansar, Kabupaten Raja Ampat, Papua Bar. 98482, Indonesia - panoramio (31).jpg|Kraštovaizdis Kapisavaro apylinkėse (Gamo sala)
Waigeo view-2.jpg|Vaigeo salos krantas
Boat used by locals in Sawinggrai Village's beach, Raja Ampat.jpg|Valtys Savingrajuje (Gamo sala)


## Šaltiniai
Misoolas

**Misoolas** (, ) arba **Batanmė** (matb. *Batan Me*) – sala Indonezijoje, Seramo jūroje, Radža Ampato salyne prie šiaurės vakarinių Naujosios Gvinėjos krantų. Nuo Paukščio Galvos pusiasalio nutolusi 64 km. Plotas – 2034 km².

Sala daugiausia žema, tačiau pietinė pakrantė ir centrinė dalis kalnuotos (aukštis iki 990 m). Klimatas karštas ir drėgnas. Centrinė dalis tankiai apaugusi atogrąžų miškais. 1982 m. pietinė salos dalis paskelbta gamtos rezervatu.

Misoolas retai apgyvendintas papuasų. Jie verčiasi pusiau klajokline medžiokle, rankiojimu, žvejyba, sago palmių apdirbimu.

Sala priklauso Pietvakarių Papua provincijai, Radža Ampato regencijos Misoolo parajoniui (2021 m. – 2017 gyventojų). Pagrindiniai uostai: Vaigama, Lenmolasas, Fafanlapas.

## Šaltiniai
Divinely Uninspired to a Hellish Extent

**Divinely Uninspired to a Hellish Extent** – debiutinis škotų atlikėjo ir dainų autoriaus Lewis Capaldi studijinis albumas, išleistas 2019 m. gegužės 17 d. Jam pristatyti išleisti šeši singlai: „Bruises“, „Lost on You“, „Fade“, „Grace“, „Someone You Loved“ ir „Hold Me While You Wait“.

Albumas susilaukė daugiausia teigiamų kritikų įvertinimų ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant pirmuoju atlikėjo įrašu, pasiekusiu šią viršūnę. 2022 m. duomenimis, visame pasaulyje parduota per 10 milijonų albumo kopijų.

2020 m. vykusiuose „Grammy“ apdovanojimuose daina „Someone You Loved“ nominuota metų dainos kategorijoje. Tais pačiais metais vykusiuose „Brit Awards“ apdovanojimuose ši daina laimėjo metų dainos apdovanojimą, taip pat pats albumas buvo nominuotas metų albumo kategorijoje.

## Dainų sąrašas

## Kūrybinė grupė
**Vokalas ir prodiusavimas**
* Lewis Capaldi – vokalas, pritariamasis vokalas, prodiusavimas
* Nicolas Atkinson – pritariamasis vokalas
* TMS – prodiusavimas
* Nicolas Atkinson – prodiusavimas
* Edd Holloway – prodiusavimas
* James Earp – prodiusavimas
* Anu Pilai – prodiusavimas
* Malay Ho – prodiusavimas
* Phil Cook – prodiusavimas
* Joe Janiak – prodiusavimas
* Andrew Frampton – prodiusavimas

**Techninis personalas**
* Spike Stent – garso suvedimas
* Edd Holloway – garso suvedimas
* Mike Cave – garso suvedimas
* Robert Voseign – garso dizainas
* Mike Cave – garso dizainas
* Lewis Capaldi – vykdantysis prodiuseris
* Ryan Walter – vykdantysis prodiuseris

**Dizainas**
* Alexandra Gavillet – fotografijos
* Rory Dewar – meninė kryptis
* Dan Sanders – meninis pateikimas

## Išnašos
Grasbergo kasykla

**Grasbergo kasykla** – vienas didžiausių aukso ir vario telkinių pasaulyje. Ši kasykla yra Indonezijos Centrinės Papua provincijoje, netoli Džajos viršukalnės. Kasyklą valdo bendra Indonezijos ir Papua vyriausybių ir JAV kompanijos „Freeport-McMoRan“ įmonė „PT Freeport Indonesia“.

„Freeport-McMoRan“ veikia pagal darbo sutarčių susitarimą su Indonezijos vyriausybe, kuris leidžia įmonei vykdyti žvalgymo, kasybos ir gamybos veiklą 11 100 hektarų teritorijoje (A bloke). Ji taip pat vykdo žvalgymo veiklą 167 000 ha teritorijoje (B bloke).

2022 m. Grasbergo kasykloje buvo išgauta 711 000 tonų vario, 55,9 tonos aukso ir 196 tonų sidabro.

Grasbergo kasykla buvo atidaryta 1972 m., o statybų kaina siekė 175 mln. JAV dolerių. Ji įrengta 4100 m aukštyje virš jūros lygio. Specialiai dėl šios kasyklos buvo nutiestas 116 km ilgio kelias, taip pat pastatyti vamzdynai, uostas, aerodromas, elektros jėgainė ir įkurtas Tembagapuros miestas.

1977 m. kasyklą užuolė Papua nepriklausomybės judėjimo kariai. Jie dinamitu susprogdino kasyklos vietas bei įrangą taip padarydami keliasdešimt milijonų dolerių nuostolį. Indonezijos kariuomenė į išpuolį reagavo labai žiauriai nužudydama apie 800 žmonių.

2003–2006 m. vario kainų šuolis padėjo kasyklai tapti labai pelninga. Dėl padidėjusio Azijos elektronikos gamintojų vario naudojimo jo kaina nuo 1500 dolerių už toną padidėjo iki 8100 dolerių už toną.

2005 m. laikraštis „New York Times“ paskelbė duomenis, jog nuo 1998 iki 2004 m. „Freeport-McMoRan“ įmonė Indonezijos kariams, policijai ir kitoms struktūroms kyšiais davė apie 20 mln. JAV dolerių.

## Šaltiniai
Reggie Davani

**Redžinaldas „Redžis“ Davani** (g. 1980 m. vasario 5 d.) – buvęs Papua Naujosios Gvinėjos futbolininkas, saugas, puolėjas. Kitados atstovavo nacionalinei šalies futbolo rinktinei. Baigęs profesionalaus futbolininko karjerą, ėmėsi trenerio veiklos.

## Karjera
Karjerą pradėjo Queensland Lions klube (Brisbanas, Australija). 1998 m. perėjo į Ipswich Knights FC. 1999–2000 m. vėl priklausė Queensland Lions. 2001 m. atstovavo Taringa Rovers (Brisbanas, Australija). Vėliau keletą sezonų praleido Naujosios Zelandijos futbolo lygose, atstovavo Auckland City. 2008 m. persikėlė į Kossa FC (Saliamono Salos). 2009 m. rungtyniavo Hume City FC (Australija). Vėliau atstovavo Logan United FC (Australija). 2010–2011 m. priklausė Olympic FC (Brisbanas, Australija).

2014–2017 m. buvo Papua Naujosios Gvinėjos vyrų futbolo rinktinės trenerio asistentu. Nuo 2018 m. prisijungė prie Western Pride FC (Ipsvičas, Australija) trenerių štabo, tapo vyr. trenerio asistentu.

## Rinktinės
Atstovaudamas Papua Naujosios Gvinėjos nacionalinei rinktinei, pelnė 13 įvarčių.

1998 m. debiutavo Papua Naujosios Gvinėjos nacionalinėje futbolo rinktinėje Melanezijos taurės turnyre prieš Saliamono salas. 

2004 m. žaidė ketveriose pasaulio čempionato atrankos rungtynėse, kuriose pelnė 6 įvarčius.

Atstovavo Australijai futzalo turnyruose, 2008 m. buvo Australijos futzalo rinktinės narys pasaulio taurės turnyre.

### Dalyvavimas čempionatuose

|}

## Laimėjimai

## Išnašos

## Nuorodos
* 
* Globalsportsarchive
Raymond Gunemba

**Reimondas Gunemba** (g. 1986 m. birželio 4 d.) – Papua Naujosios Gvinėjos futbolininkas, puolėjas. Atstovavo nacionalinei šalies futbolo rinktinei.

## Karjera
Karjerą pradėjo Gigira Laitepo klube (Laė, Papua Naujoji Gvinėja). Nuo 2008 m. atstovavo Rapatona Tigers (Port Morsbis, Papua Naujoji Gvinėja). Nuo 2011 m. priklausė Hekari United FC. 2014 m. žaidė Lae FC, o vėliau perėjo į Lae City. Vėlesniais metais žaidė Hamilton Wanderers, grįžo į Lae City Dwellers. 2017 m. trumpai atstovavo Henderson Eels (Saliamono salos). Vėl gršžo į Toti City Dwellers, kurį laiką atstovavo Geelong (Džilongas, Australija). Netrukus grįžo į Toti City Dwellers. 2020 m. rungtyniavo Hekari United, o 2021 m. atstovavo Lautoka. Netrukus grįžo į Lae City Dwellers.

## Rinktinės
Atstovaudamas Papua Naujosios Gvinėjos nacionalinei rinktinei, pelnė 13 įvarčių (FIFA oficialiose rungtynėse).

### Dalyvavimas čempionatuose

|}

## Laimėjimai

## Išnašos

## Nuorodos
* 
* 
* Globalsportsarchive
Bomberajaus pusiasalis

**Bomberajaus pusiasalis** () – pusiasalis Indonezijoje, Naujosios Gvinėjos (Irian Džajos) vakaruose, į pietus nuo Paukščio Galvos pusiasalio (atskirtas nuo jo Bintunio įlankos). Pietryčiuose Argunio įlankos atskirta nuo Paukščio Kaklo sąsmaukos. Vakaruose įsiterpia Sebakoro įlanka.

Vyrauja pelkėtos žemumos, apaugusios atogrąžų miškais, vakarinėje dalyje iškilę Fakfako (aukštis iki 1619 m) ir Kumavos kalnai (iki 1654 m).

Pusiasalis patenka į Vakarų Papua provinciją. Pagrindiniai miestai – Fakfakas, Bomberajus. Vartojamos įvairios austroneziečių ir papuasų kalbos (pastarosios daugiausia priskiriamos Vakarų Bomberajaus kalbų grupei).

## Šaltiniai
Gerry Cinnamon

**Džeraldas Krosbis** (*Gerard Crosbie*, g. 1984 m. spalio 10 d.), geriau žinomas kaip **Gerry Cinnamon** – škotų atlikėjas ir dainų autorius iš Glazgo. Debiutinį albumą „Erratic Cinematic“ išleido 2017 m. rugsėjį. 2024 m. duomenimis, atlikėjas yra išleidęs du studijinius albumus, iš kurių naujausiasis, „The Bonny“, išleistas 2020 m. balandį.

## Diskografija
**Studijiniai albumai**
* *Erratic Cinematic* (2017)
* *[[The Bonny]]* (2020)

## Išnašos

## Nuorodos
* 
*
Dark Lane Demo Tapes

**Dark Lane Demo Tapes** – šeštasis kanadiečių reperio Drake dainų rinkinys („*mixtape*“), išleistas 2020 m. gegužės 1 d. Jam pristatyti išleistas singlas „Toosie Slide“, o dainas kartu atlieka tokie atlikėjai, kaip Future, Young Thug ir Chris Brown.

Nepaisant vidutiniškų kritikų atsiliepimų, albumas buvo komerciškai sėkmingas visame pasaulyje. Per pirmąją savaitę JAV parduota per 223 tūkstančiai kopijų ir jis debiutavo antrojoje „Billboard 200“ reitingo vietoje, tampant dvyliktuoju atlikėjo įrašu, pasiekusiu reitingo dešimtuką. Jungtinėje Karalystėje per pirmąją savaitę parduota per 20 tūkstančių kopijų ir albumas debiutavo pirmojoje albumų reitingo vietoje, tampant trečiuoju Drake įrašu, pasiekusiu šią viršūnę. Lietuvoje „Dark Lane Demo Tapes“ taip pat pasiekė pirmąją reitingo vietą.

## Dainų sąrašas

## Kūrybinė grupė
**Muzikantai**
* Sevn Thomas – pianinas 

**Techninis personalas**
* Noah Shebib – įrašymas , garso suvedimas 
* Noel Cadastre – garso suvedimas, įrašymas , garso suvedimo pagalba 
* Chris Athens – garso dizainas 

## Išnašos
Nigel Dabinyaba

**Naidželas Dabiniaba** (g. 1992 m. spalio 26 d.) – Papua Naujosios Gvinėjos futbolininkas, puolėjas. Atstovavo nacionalinei šalies futbolo rinktinei.

## Karjera
Karjerą pradėjo Gigira Laitepo. 2010 m. perėjo į Besta PNG United. 2011–2014 m. priklausė Hekari United. 2014–2016 m. rungtyniavo Lae City. 2016 m. trumpai žaidė Western Pride FC (Australija). Tais pačiais metais persikėlė į Canterbury United (Naujoji Zelandija). 2017 m. atstovavo „Peneng“ klubui (Malaizija). 2018 m. grįžo į Lae City. 2019 m. atstovavo Hamilton Wanderers. O vėliau persikėlė į Malaita Kingz (Saliamono salos). Nuo 2020 m. priklausė Hekari United klubui. 

## Rinktinės
Atstovaudamas Papua Naujosios Gvinėjos nacionalinei rinktinei, pelnė 9 įvarčius (FIFA oficialiose rungtynėse).

### Dalyvavimas čempionatuose

|}

## Laimėjimai
; su Hekari United
*  **[[Papua New Guinea National Soccer League|Čempionas]] (3)**: 2011–2012, 2013, 2014 m.

; su Lae City
*  **[[Papua New Guinea National Soccer League|Čempionas]] (4)**: 2015, 2015–2016, 2018, 2019 m.

## Išnašos

## Nuorodos
* 
* Globalsportsarchive
Michael Foster

**Maiklas Fosteris** (g. 1985 m. rugpjūčio 2 d.) – Papua Naujosios Gvinėjos futbolininkas, saugas. Atstovavo nacionalinei šalies futbolo rinktinei.

## Karjera
Karjerą pradėjo 2003 m. „Mopi“ klube. 2004 m. perėjo į „Cosmos“. Nuo 2008 m. atstovavo Hekari United. 2010 m. perėjo į Eastern Stars. 2013 m. žaidė FC Port Moresby. Vėliau priklausė Admiralty FC. 2015 m. atstovavo Rapatona. Netrukus persikėlė į Lae City. 2016 m. žaidė Malaita Kingz (Saliamono salos). 2017 m. atstovavo Geelong (Džlongas, Australija). Vėl grįžo į Malaita Kingz. 2018 m. rungtyniavo „Madang“ klube. Vėlesniais metais atstovavo Lae City, Malaita Kingz, Hekari United.

## Rinktinės
Atstovaudamas Papua Naujosios Gvinėjos nacionalinei rinktinei, pelnė 5 įvarčius (FIFA oficialiose rungtynėse).

### Dalyvavimas čempionatuose

|}

## Laimėjimai

## Išnašos

## Nuorodos
* 
* Globalsportsarchive
Popondeta

**Popondeta** () – miestas Papua Naujojoje Gvinėjoje. Oro provincijos sostinė.

## Istorija
1951 m. miestas tapo pagalbos centru, kai netoliese esantis Lamingtono ugnikalnis išsiveržė ir pražudė 4000 žmonių.

## Gamta
Šioje Naujosios Gvinėjos vietovėje gyvena nykstantis – karalienės Aleksandros vardu pavadintas – didžiausias pasaulyje drugelis *Ornithoptera alexandrae*.

## Išnašos
Aitapė

**Aitapė** () – miestas Papua Naujojoje Gvinėjoje, šiaurinėje pakrantėje, Sandauno provincijoje. Beveik vienodu atstumu nutolęs nuo provincijos sostinių Vevako ir Vanimo. Aitapėje veikia bankas, paštas, teismo rūmai ir policijos komisariatas, prekybos centras ir daug parduotuvių, degalinė, dvi vidurinės mokyklos, misija ir ligoninė. Oro susisiekimą užtikrina du pakilimo takai.

## Istorija
1905 m. kaip misijų stotį įkūrė vokiečių kolonistai. Tuo metu gretimos teritorijos priklausė Vokietijai. Vokietijos valdžiai buvo sunku kolonizuoti Aitapės kaimynystėje esančius Siau ir Baklą. Vokietijos kolonijiniu laikotarpiu Aitapės regionas oficialiai buvo apibūdintas kaip nekontroliuojamas. Vis dėlto vokiečiai Aitapėje pastatė kalėjimą ir įrengė galingą radijo stotį, kuri palaikė kokybišką ryšį su Europa.

Miestas kartu su likusia Vokietijos Naujosios Gvinėjos dalimi po Pirmojo pasaulinio karo atiteko Australijos kontrolei.

Antrojo pasaulinio karo metais miestelį užėmė Japonijos imperatoriškoji armija. 1943 m. spalio 24 d. Aitapės paplūdimyje japonai nukirsdino galvą Australijos žvalgybininkui Leonardui Siffleet.

## Išnašos
Calm

**Calm** (rašoma „***C A L M***“) – ketvirtasis australų poproko grupės „5 Seconds of Summer“ studijinis albumas, išleistas 2020 m. kovo 27 d. Jam pristatyti išleisti penki singlai: „Easier“, „Teeth“, „No Shame“, „Old Me“ ir „Wildflower“.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje, pasiekiant aukštas daugelio šalių reitingų vietas, tarp jų – ir antrąją JAV, pirmąją Jungtinėje Karalystėje ir šeštąją Lietuvoje.

## Dainų sąrašas

## Kūrybinė grupė
**5 Seconds of Summer**
* Luke Hemmings – vokalas, ritminė gitara, pritariamasis vokalas 
* Michael Clifford – solinė gitara, pritariamasis vokalas
* Calum Hood – bosinė gitara, pritariamasis vokalas, vokalas (6) 
* Ashton Irwin – būgnai, perkusija, pritariamasis vokalas

**Papildomi muzikantai**

* Ali Tamposi – pritariamasis vokalas 
* Andrew Watt – pritariamasis vokalas, gitara , klavišiniai , bosinė gitara , būgnai 
* Benny Blanco – klavišiniai 
* Happy Perez – gitara 
* Tom Morello – gitara 
* Charlie Puth – klavišiniai 
* Geoff Warburton – pritariamasis vokalas 
* Louis Bell – klavišiniai 
* Oscar Görres – klavišiniai , perkusija 

**Techninis personalas**

* Andrew Watt – prodiusavimas , elektronikos programavimas 
* Happy Perez – prodiusavimas , elektronikos programavimas 
* Dre Moon – prodiusavimas , elektronikos programavimas 
* Louis Bell – prodiusavimas , elektronikos programavimas 
* Charlie Puth – prodiusavimas , elektronikos programavimas 
* Oscar Görres – prodiusavimas , elektronikos programavimas 
* Benny Blanco – elektronikos programavimas 
* Adam Schoeller – garso inžinerija 
* Matthew Pauling – prodiusavimas , garso inžinerija 
* Dave Kutch – master garso inžinerija 
* Alan Moulder – garso inžinerija , garso suvedimas 
* Caesar Edmunds – garso inžinerija 
* Paul Lamalfa – garso inžinerija 
* Tom Herbert – garso inžinerija , garso suvedimo pagalba 
* Chris Galland – garso inžinerija 
* Michael Freeman – garso inžinerija 
* Geoff Swan – garso inžinerija 
* Spike Stent – garso suvedimas 
* Manny Marroquin – garso suvedimas 
* Matt Wolach – garso suvedimo pagalba 

**Dizainas**

* Andy Deluca – meninė kryptis
* Sarah Eiseman – meninės krypties asistentė

## Išnašos
Vamena

**Vamena** () – miestas Indonezijoje, Aukštumų Papua provincijoje, Baliemo slėnyje. Džajavidžajos regencijos centras, didžiausias Aukštumų Papua provincijos miestas. Išvystytas vaisių ir daržovių auginimas. Pagrindinis susisiekimas yra oro transportu, yra Vamenos oro uostas.

Vyrauja atogrąžų miškų drėgnasis klimatas.

## Istorija

Iki XX a. vietovė buvo faktiškai nepažinta – nors olandai buvo užėmę salą, bet šių vietų faktiškai nepasiekė. 1938 m. Ričardo Arčboldo ekspedicija čia netikėtai atrado gana tankiai apgyvendintą teritoriją, kurioje buvo išvystyta žemdirbystė. Dėl savo atokumo vietovė beveik nenukentėjo II pasaulinio karo metais, o 1956 m. olandai čia įkūrė Vamenos miestą.

2015 m. Vamenoje buvo labai didelis ŽIV infekcijos paplitimas – apie 5000 užsikrėtusiųjų.

## Šaltiniai
Tabubilas

**Tabubilas** () – miestas Papua Naujojoje Gvinėjoje, Vakarų provincijoje. 2011 m. surašymo duomenimis jame buvo 10 270 gyventojų. Tabubilas įsikūręs itin tankiose džiunglėse, kur iškrenta vienas didžiausių kritulių kiekių pasaulyje. Miestas įkurtas Ok Tedžio vario ir aukso kasyklai aptarnauti.

## Istorija
Iki Antrojo pasaulinio karo regionas buvo menkai išžvalgytas. Tik 1943 m. Jungtinių Valstijų armijos oro pajėgų sklandytuvai nusileido giliai Žvaigždžių kalnuose, kad įkurtų aerodromą maždaug 25 km į šiaurės rytus nuo Tabubilio. Tai buvo pirmoji nuolatinė kolonijinė įtaka minų genties žmonėms, kurie tuo metu buvo kanibalai, įsitraukę į gilų genčių karą. Netrukus po amerikiečių atvykimo vietinės gentys susitaikė.

1976 m. Australijos kalnakasybos įmonė BHP pradėjo derybas su Papua Naujosios Gvinėjos vyriausybe, siekdama įkurti aukso kasybos miestą. 1981 m. kasyklai eksploatuoti įkurta „Ok Tedi Mining“ bendrovė, kurios kontrolinį akcijų paketą valdė BHP.

## Išnašos
Fakfakas

**Fakfakas** (, ) – miestas Indonezijoje, Vakarų Papua provincijoje, Bomberajaus pusiasalyje, Fakfako kalnų papėdėje; regencijos centras. Uostas prie Seramo jūros, oro uostas, keliai į Bomberajų, Siboru. Mieste greta vietinių papuasų yra nemaža musulmonų (indoneziečių) bendruomenė.

## Istorija
XIX a. Fakfakas prekiavo su Ternatės sultonatu. 1898 m. gyvenvietėje įsikūrė olandai, ji tapo vieno iš departamentų centru. 1942–1945 m. buvo užimtas japonų.

## Šaltiniai
The Bonny

**The Bonny** – antrasis studijinis škotų atlikėjo ir dainų autoriaus Gerry Cinnamon studijinis albumas, išleistas 2020 m. balandžio 17 d. Jam pristatyti išleisti šeši singlai: „Canter“, „Sun Queen“, „Dark Days“, „The Bonny“, „Where We're Going“ ir „Head in the Clouds“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 29 tūkstančiai kopijų ir jis debiutavo pirmojoje albumų reitingo vietoje, tapdamas pirmuoju atlikėjo įrašu, pasiekusiu šią viršūnę. 2021 m. sausio mėnesio duomenimis, Jungtinėje Karalystėje parduota per 100 tūsktančių albumo kopijų ir jis tapęs auksiniu.

## Dainų sąrašas

## Išnašos
Meraukė

**Meraukė** () – miestas Indonezijoje, Pietų Papua provincijoje, šalia Maro upės žiočių. Jis laikomas labiausiai į rytus nutolusiu Indonezijos miestu. Uostas prie Arafūros jūros. 2010 m. surašymo duomenimis, Meraukėje būta 87 634, o 2020 m. surašymo duomenimis – 102 351 gyventojo.

## Istorija
1902 m. vasario mėn. buvo įkurtas olandų karinis postas, siekiant pažaboti Maridų karinius išpuolius į kaimyninę Britų Naująją Gvinėją ir šiaurės vakarų Toreso sąsiaurio salas (Boigu, Dauan ir Saibai). Olandai taip pat nesėkmingai bandė ten įkurti koloniją ryžiams auginti.

Miestelis iš pradžių vadinosi **Ermasoe**.

Antrojo pasaulinio karo metais veikė sąjungininkų oro ir karinio jūrų laivyno bazės. Regione vyko australų ir japonų patrulių kautynės.

Sąvoka „Sabang to Merauke“ vartojama kaip Indonezijos teritorinės aprėpties iš vakarų į rytus santrumpa. Prezidentas Suhartas 1968 m. pareiškė, kad „nepriklausomybė, suverenitetas ir teritorinis vientisumas nuo Sabango iki Meraukės yra Indonezijos žmonėms principiniai dalykai“.

## Šaltiniai
Nabirė

**Nabirė** () – miestas Indonezijoje, Centrinės Papua provincijoje; regencijos centras. Uostas prie Čenderavasiho įlankos. Miestą aptarnauja oro uostas.

## Istorija

## Lankytinos vietos
Nabirė – turizmo centras, kuriame daugybė lankytinų vietų:
* jūros sodas su 130 rūšių koralų,
* Vahario paplūdimys,
* Pepaja sala su idealiomis nardymo sąlygomis,
* karštosios versmės, vandens temperatūra iki 80 °C.

## Miestelėnai
*  Marthen Douw – politikas; Indonezijos parlamento narys (2019–2024 m.)
*  Patrich Wanggai – futbolininkas; atstovavo šalies nacionalinei rinktinei.

## Šaltiniai
Patrich Wanggai

**Patrich Steve Wanggai** (g. 1988 m. birželio 27 d.) – Indonezijos futbolininkas, rungtyniavęs Indonezijos rinktinėje.

## Karjera
2007 m. karjerą pradėjo Persewon Wondama klube. Vėliau rungtyniavo žemesniųjų divizionų klubuose. 2012 m. perėjo į Persipura Jayapura. 2015 m. priklausė Sriwijaya. 2016 m. persikėlė į Karketu Dili (Rytų Timoras). Grįžęs į Indoneziją rungtyniavo Madura United. 2017 m. priklausė „Borneo“ klubui. 2018 m. žaidė Sriwijaya klube, vėliau perėjo į Persib Bandung. 2019 m. atstovavo Kalteng Putra. Vėlesniais metais žaidė Persebaya Surabaya, PSM Makassar, RANS, Sulut United, Persipura Jayapura, Deltras, Persekabpas Pasuruan.

## Rinktinės
2011 m. pakviestas į Indonezijos U-23 rinktinę. Atstovaudamas šaliai sužaidė septyniolika rungtynių ir pasižymėjo aštuoniais įvarčiais.

2012 m. birželio 5 d. debiutavo Indonezijos nacionalinėje rinktinėje draugiškose rungtynėse prieš Filipinus. Debiutantas pelnė įvartį ir Indonezija pirmavo, tačiau susitikimas baigėsi lygiosiomis 2-2.

## Pasiekimai
### Klubiniai
;Persipura Jayapura
* Super League: 2013 m.
;Sriwijaya
* 2018 Rytų Kalimantano gubernatoriaus taurės laimėtojas;
;Persebaya Surabaya
* 2020 m. Rytų Javos gubernatoriaus taurės laimėtojas

### Asmeniniai
* Liga Futebol Amadora Top Goalscorer: 2016 m. (10 įvarčių)

## Išnašos

## Nuorodos
* 
* Globalsportsarchive
Dalia Asanavičiūtė

**Dalia Asanavičiūtė** (g. 1975 m. rugsėjo 5 d. Vilniuje) – Lietuvos politikė,  2020–2024 m. Seimo narė.

## Biografija
D. Asanavičiūtė 1993 m. baigė Vilniaus 7-ąją vidurinę mokyklą. 2006 m. baigė Vilniaus Gedimino technikos universitete vadybos ir verslo administravimo bakalauro studijas, 2010 m. – verslo vertės valdymo magistrą.

2014–2020 m. buvo Jungtinės Karalystės lietuvių bendruomenės pirmininkė, valdybos narė. 

2020 m. su TS-LKD buvo išrinkta į LR Seimą. 2020 m. gruodžio 17 d. tapo Lietuvos Respublikos Seimo ir Pasaulio lietuvių bendruomenės komisijos pirmininke.
2022 m. vasario 16-ąją prisiekė Lietuvos Šaulių sąjungai.
2024 m. išrinkta į LR Seimą Pasaulio lietuvių apygardoje antrajai kadencijai.

## Šaltiniai

## Nuorodos
*Politikės paskyra
Pultusko mūšis (1337)

**Pultusko mūšis** – 1337 metų vasarą prie Narevo upės perėjos netoli Pultusko miesto įvykęs susidūrimas tarp Lietuvos ir mozūrų (Mazovijos kunigaikštystės) karinių pajėgų. Mūšyje mozūrų riteriai sumušė į rytų Mozūriją įsiveržusią lietuvių kariuomenę.

Mūšis minimas Marcino Bielskio Lenkijos kronikoje, kur metraštininkas apie tai rašo:„Tuo metu Lietuva atėjo į Mazoviją, o kai jie kėlėsi per Narevo upę ties Pultusku, Mazovijos aukštuomenė juos užpuolė ir vienus taip sumušė, o kitus nuskandino, kad jų mažai į namus tesugrįžo“.Iš trumpo aprašymo galima spręsti, kad 1337 metų vasarą lietuvių kariuomenė, naudodama jai būdingą netikėtumo taktiką, netikėtai įsiveržė į Mozūriją. Žygio tikslu greičiausiai buvo plėšikavimas. Kai kuriuose šaltiniuose nurodoma, kad 1337 m. lietuvių kariuomenė sudegino Pultuską. Mozūrų kunigaikštystės pajėgoms pavyko greitai susimobilizuoti ir užpulti su grobiu ir belaisviais grįžtančią lietuvių kariuomenę. Mūšis įvyko prie strategiškai svarbios Narevo upės brastos ir pasibaigė mozūrų pajėgų pergale.

Šaltiniuose neužfiksuoti šalių karinių pajėgų dydžiai. Kai kurie autoriai teigia, kad Petro Dusburgiečio teiginys apie tai, kad Gediminas sudegino tuometinę vyskupo rezidenciją Pultusko mieste ir dar 130 kaimų yra būtent apie 1337 m. žygį. Taip pat neaiškus mozūrų pajėgų vadas – joms galėjo vadovauti vienos iš trijų tuo metu egzistavusių mozūrų kunigaikštysčių valdovas (Zemovitas II (Rava), Trojdenis I (Čerskas) arba Vladislovas (Plocko kunigaikštystė)).

## Šaltiniai

* (PL) Kronika polska Marcina Bielskiego. T. 1 (Księga 1-3),Turowski, Kazimierz Józef (1813–1874). Wyd. ; Bielski, Joachim (1550–1599). Przedm. Oryginał 1597, Kraków
* (EN) Krauceyić, Aleś, [Hiedymin. (1316–1341). Kingdom of Lithuania and Rutenia](https://pawet.net/library/history/bel_history/kraucewicz/08/hiedymin._(1316-1341)._kingdom_of_lithuania_and_rutenia.html)

## Išnašos
Pultusko mūšis (1703)

**Pultusko mūšis** – 1703 m. gegužės 2 d. (balandžio 21 d. pagal Švedijos kalendorių) prie Pultusko (dab. Lenkija) įvykęs ginkluotas susirėmimas tarp Švedijos imperijos ir Abiejų Tautų Respublikos pusėje kovojusių Saksonijos kunigaikštystės karinių pajėgų, vienas Didžiojo Šiaurės karo mūšių.

1703 m. žiemos pabaigoje Saksonijos feldmaršalo Adamo fon Šteinau (vok. *Adam Heinrich Graf von Steinau*) vadovaujamas Saksonijos korpusas, kurį sudarė maždaug 4000 kavaleristų, įsitvirtino prie Vakarinio Bugo upės. Balandžio pabaigoje, užėmę Varšuvą, švedai ties Mazovijos Novy Dvuru pastatė pontoninį tiltą ir, įveikę saksų forpostus, forsavo Narevą bei pajudėjo į vakarus. Dėl gausių upių ir prastų kelių švedų pėstininkai ir artilerija atsiliko. Pasiekęs miestą Karolis nusprendė netikėtai atakuoti saksus.

Gegužės 2 d. auštant Karolio XII vadovaujamos apie 2000 raitelių pajėgos, išvykusios iš Varšuvos pasiekė Pultuską.

A. Šteinau neįvertino švedų pajėgų dydžio ir tikėjosi tik nedidelių kautynių. Saksonijos korpusas buvo sumuštas ir priverstas trauktis. Šteinau mėgino pasislėpti mieste, tačiau saksus persekiojęs Buchvaldo vadovaujamas dragūnų pulkas į miestą įsiveržė kartu su besitraukusiais saksais ir sukliudė suformuoti naują gynybos liniją.

Nesugebėję persigrupuoti gynybai saksai toliau traukėsi link tilto per Narevo upę. Tiltas buvo susprogdintas pagrindinėms saksų pajėgoms dar nespėjus persikelti. Nepersikėlę ir mieste likę saksų daliniai kapituliavo; kai kuriuose šaltiniuose nurodoma, kad buvo išžudyti. Švedai greitai atstatė tiltą ir jų kavalerija tęsė saksų persekiojimą.

Švedų nuostoliai siekė tik 18 žuvusių karių bei apie 40 sužeistų, o saksų – apie 200 žuvusių, apie 800 sužeistų ir apie 600 belaisvių.

Po mūšio švedai įsitvirtino centrinėje Lenkijoje, o gruodžio mėn. užėmė ir Torūnę.

## Šaltiniai
* (DE) Fryxell, Anders, Lebensgeschichte Karl des Zwölften, Königs von Schweden, Band 1, Leipzig 1860.
* (SE) Olle Larsson, Stormaktens sista krig (2009) Lund, Historiska Media. 
* (SE) Sundberg (2010). Sveriges krig 1630–1814. sid. 223.
* (EN) Tucker, S.C., 2010, A Global Chronology of Conflict, Vol. Two, Santa Barbara: ABC-CLIO, LLC.
* (SE) Fr. Rudolf Antoni, Fälttåget i Polen, 1703. Berlingska boktryckeriet 1915.

## Išnašos
Asanavičius

;Asanavičiūtė
* Dalia Asanavičiūtė – politikė, Seimo narė;
* Loreta Asanavičiūtė – Sausio 13-osios gynėja.

Pavardė kildinama iš . Pavardė tiurkiškos kilmės, su patronimine priesaga *-ov* padaryta iš arabiškos kilmės vardo *Hasanas*.

## Šaltiniai
Manchester Calling

**Manchester Calling** – ketvirtasis anglų muzikantų Paul Heaton ir Jacqui Abbott bendras studijinis albumas, išleistas 2020 m. kovo 6 d. Jam pristatyti išleistas singlas „You and Me (Were Meant to Be Together)“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 20 tūkstančių kopijų ir jis debiutavo pirmojoje albumų reitingo vietoje, tampant pirmuoju dueto įrašu, pasiekusiu šią viršūnę.

## Dainų sąrašas

## Išnašos
Laniai

**Laniai** arba **vakarų daniai** – Indonezijos tauta, susidariusi Centrinėje Papua ir Aukštumų Papua. Pagal 1980 m. duomenis, jų populiacija buvo apie 200 000 žmonių. Vartoja lanių bei indoneziečių kalbas. Tikintieji – krikščionys, kai kurie išpažįsta animizmą.

Laniai – didžiausia melaneziečių papuasų tauta. Antroji tauta pagal dydį yra kapaukai. Paplitusi kotekų gamyba.

## Taip pat skaitykite

* Papuasai

## Šaltiniai
Father of All Motherfuckers

**Father of All Motherfuckers** – tryliktasis amerikiečių roko grupės „Green Day“ studijinis albumas, išleistas 2020 m. vasario 7 d. Jame grupė kiek pakeitė savo skambesį, iškeičiant sau įprastus pankroko garsus į garažinio roko elementus. Albumui pristatyti išleisti trys singlai: „Father of All...“, „Fire, Ready, Aim“ ir „Oh Yeah!“.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 48 tūkstančiai kopijų ir jis debiutavo ketvirtojoje „Billboard 200“ reitingo vietoje, tampant vienuoliktuoju grupės įrašu, pasiekusiu reitingo dešimtuką. Jungtinėje Karalystėje per pirmąją savaitę parduota per 23 tūkstančiai kopijų ir „Father of All Motherfuckers“ debiutavo pirmojoje albumų reitingo vietoje, tampant ketvirtuoju grupės įrašu, pasiekusiu šią viršūnę.

## Dainų sąrašas

## Kūrybinė grupė
**Green Day**
* Billie Joe Armstrong – vokalas, gitara, prodiusavimas, dizainas
* Mike Dirnt – bosinė gitara, pritariamasis vokalas, prodiusavimas
* Tré Cool – būgnai, perkusija, prodiusavimas

**Prodiusavimas**
* Butch Walker – prodiusavimas, garso inžinerija
* Chris Dugan – prodiusavimas, garso suvedimas, garso inžinerija
* Todd Stopera – garso inžinerijos asistentas
* Tchad Blake – garso suvedimas
* Elin B. – garso suvedimo asistentas
* Brian Lucey – garso dizainas
* Nathaniel Mela – būgnų technikas
* Andrew Hans Buscher – gitarų technikas

**Dizainas**
* Chris Bilheimer – dizainas
* Pamela Littky – fotografijos

## Išnašos
1924 m. Lietuvos futbolo taurės

**1924 m. Lietuvos futbolo taurės** – futbolo taurių turnyrai Lietuvoje, vykę 1924 m. Varžybos vyko nesistemingai ir nevieningai, apimdamos tik tam tikrus regionus (apygardas). Kai kur dėl taurės varžėsi tik dvi komandos.

## Kooperacijos taurė

Tai pirmasis Lietuvos istorijoje futbolo taurės turnyras. Jis vadinosi Kooperacijos taure ir ją įsteigė bankininkas Vincas Zakarevičius. Dėl prizo kovojo dvi tuo metu Lietuvos čempionate po I rato pirmavusios komandos. Rungtynės vyko šeštadienį, liepos 5 d. – tarptautinę kooperacijos dieną. Buvo numatyta, kad prizas visiems laikams atiteks komandai, taurę laimėjusiai 3 metus iš eilės arba 5 metus apskritai. Rungtynių dieną Kaune buvo didelė šventė, buvo daug afišų ir plakatų apie rungtynes. 16:00 orlaiviai virš miesto pradėjo mėtyti spalvotus lapelius su užrašais „Visi į Ąžuolyną!“, „Kas laimės kooperacijos dovaną?“ ir pan. Į rungtynes LFLS aikštėn atvyko labai daug žiūrovų. Nors „Kovas“ pirmasis įmušė įvartį, rungtynes ir taurę 2-1 laimėjo LFLS.

Taurė kainavo 1000 litų, ji buvo sidabrinė paauksuota, ~50 cm skersmens, svėrė 1250 g, seno dailės darbo su išpjautais gražiais 4 vainikais iš šonų. Viduryje tarp išgraviruotų lauro ir ąžuolo šakų aukso raidėmis buvo įrašyta: „Vienybė – galybė“, žemiau „Kooperacija – Sportui“. Viduryje padėtas gana didelis išgaubtas paauksuotas futbolo kamuolys, po juo aukso raidėmis įrašas „Mens sana in corpore sano“. Visai žemai aukso kaspinėlyje surašytos laimėjimo sąlygos: „Geriausiai LFLKA futbolo komandai, laimėjusiai kooperacijos šventės dieną trejus metus iš eilės ar penkerius metus ne iš eilės“.

## Šaltiniai

* LFF tauré 1924 (Foot.dk)
Turaidos mūšis (1628 m.)

**Turaidos mūšis** – 1628 m. vasario 1 d. prie Turaidos (Livonija, dabar – Siguldos savivaldybė, Latvija) ATR–Švedijos karo (1600–1629 m.) metu įvykęs nedidelis susidūrimas tarp Abiejų Tautų Respublikos ir Švedijos imperijos pajėgų.

Mūšis labiau žinomas vokišku Turaidos pavadinimu – *Treiden* (, ).

Lenkijos ir Lietuvos karinės pajėgos, vadovaujamos Cėsių () vaivados ir Kuoknesės seniūno kavalerijos rotmistro pulkininko Mikalojaus Korfo (*Mikołaj Korff*) ir Konstantino Zenovičiaus (lenk. *Konstanty Zienowicz*), sumušė Švedijos karinius dalinius, kuriems vadovavo feldmaršalas Gustavas Hornas (šved. *Gustav Horn*).

ATR pajėgas sudarė daugiausiai Lietuvos kariuomenė, kuriai ir atiteko trofėjai – dvi švedų vėliavos.

## Šaltiniai
* (FI) Arvi Korhonen, *Hakkapeliittain historia*, Tom 2. Söderström, 1939.

## Nuorodos
Jacob Sabua

**Džeikobas Sabua** (*Jacob Sabua*, g. 1994 m. rugpjūčio 25 d.) – Papua Naujosios Gvinėjos futbolininkas, saugas. Atstovavo nacionalinei šalies futbolo rinktinei.

## Karjera
Karjerą pradėjo 2009 m. „Besta United“ klube. 2014–2015 m. atstovavo Oro, o 2015 m. perėjo į Port Moresby. Nuo 2016 m. žaidė Madang klube. 2017 m. rungtyniavo Lae City klube, o netrukus persikėlė į Malaita Kingz (Saliamono salos). Nuo 2018 m. vėl atstovavo Lae City.

## Rinktinės
Atstovavo Papua Naujosios Gvinėjos nacionalinei rinktinei, sužaidė 19 rungtynių (FIFA oficialiose rungtynėse).

### Dalyvavimas čempionatuose

|}

## Laimėjimai

## Išnašos

## Nuorodos
* 
* Globalsportsarchive
Foolish Loving Spaces

**Foolish Loving Spaces** – trečiasis anglų indie pop grupės „Blossoms“ studijinis albumas, išleistas 2020 m. sausio 31 d. Jam pristatyti išleisti trys singlai: „Your Girlfriend“, „The Keeper“ ir „If You Think This Is Real Life“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 18 tūkstančių kopijų ir jis debiutavo pirmojoje albumų reitingo vietoje, tapdamas antruoju grupės įrašu, pasiekusiu šią viršūnę.

## Dainų sąrašas

## Kūrybinė grupė

**Blossoms**
* Tom Ogden – vokalas, ritminė gitara, pianinas 
* Charlie Salt – bosinė gitara, pritariamasis vokalas, bosinis sintezatorius 
* Josh Dewhurst – gitara
* Joe Donovan – būgnai, perkusija
* Myles Kellock – klavišiniai

**Papildomi muzikantai**
* Ian Skelly – papildoma perkusija
* James Skelly – pritariamasis vokalas 
* Kim Wedderburne – pritariamasis vokalas 
* Mica Townsend – pritariamasis vokalas 
* Yvonne Shelton – pritariamasis vokalas 
* Zak McDonnell – lėkštės , plojimai 
* Kristopher Bradford – plojimai 
* Rich Turvey – papildomi klavišiniai , pianinas 

**Dizainas**
* Leo Villareal – dizainas
* Erik Djurklou – fotografijos
* Ewan Ogden – fotografijos

**Techninis personalas**
* James Skelly – prodiusavimas
* Rich Turvey – prodiusavimas
* Ben Claughan – garso inžinerija
* Kristopher Bradford – garso inžinerija
* Joe LaPorta – garso dizainas
* Kennie Takahashi – garso suvedimas

## Išnašos
Ronald Warisan

**Ronaldas Varisanas** (g. 1989 m. rugsėjo 15 d.) – Papua Naujosios Gvinėjos futbolininkas, vartininkas. Atstovavo nacionalinei šalies futbolo rinktinei.

## Karjera
Karjerą pradėjo 2008 m. „Sepik“ klube. 2009–2010 m. atstovavo CMSS, o 2011 m. perėjo į Besta PNG United. 2013–2014 m. žaidė Gigira Laitepo klube. Nuo 2014 m. rungtyniavo Lae City klube.

2015 m. balandžio 11 d. pelnė įvartį rungtynėse prieš Oro FC ir rezultatas tapo 6-0.

## Rinktinės
Atstovavo Papua Naujosios Gvinėjos nacionalinei rinktinei, sužaidė daugiau nei 30 rungtynių.

### Dalyvavimas čempionatuose

|}

## Laimėjimai

## Išnašos

## Nuorodos
* 
* Globalsportsarchive
Big Conspiracy

**Big Conspiracy** – antrasis britų reperio J Hus studijinis albumas, išlesistas 2020 m. sausio 24 d. Jam pristatyti išleisti keturi singlai: „Must Be“, „No Denying“, „Repeat“ ir „Play Play“.

Albumas susilaukė kritikų pripažinimo ir buvo komerciškai sėkmingas. Per pirmąją savaitę Jungtinėje Karalystėje pardavus per 23 tūkstančius kopijų jis debiutavo pirmojoje albumų reitingo vietoje, tampant pirmuoju atlikėjo įrašu, pasiekusiu šią reitingo vietą. 2020 m. rugpjūčio mėnesio duomenimis, Jungtinėje Karalystėje parduota per 100 tūkstančių „Big Conspiracy“ kopijų ir jis tapęs auksiniu.

2021 m. vykusiuose „Brit Awards“ apdovanojimuose albumas nominuotas metų albumo kategorijoje.

## Dainų sąrašas

## Išnašos
Sepik FC

**Sepik Football Club**, o trumpiau vadinamas **Sepik** – Papua Naujosios Gvinėjos futbolo klubas iš Vevako.

## Istorija
2008 m. įkurtas klubas. Įsigijo frančizę ir rungtyniavo aukščiausioje šalies lygoje. 2008–2009 m. sezone debiutavo stipriausioje lygoje, tačiau liko septinti ir po sezono pasitraukė į žemesnį divizioną. 

2021 m. sezone grįžo į aukščiausiąją lygą, tačiau čempionatas buvo nutrauktas dėl pandemijos grėsmių.

## Laimėjimai
;  Nacionalinė lyga
:  **Čempionai (0):** –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Žaidėjai atstovavę nacionalinei komandai
*  Ronald Warisan, vartininkas (2008–2009 m.);

## Išnašos

## Nuorodos
* 
* Globalsportsarchive
Trippie Redd

**Maiklas Lamaras Vaitas ketvirtasis** (*Michael Lamar White IV*, g. 1999 m. birželio 18 d.), geriau žinomas savo sceniniu slapyvardžiu ***Trippie Redd*** – amerikiečių reperis, dainininkas ir dainų autorius. Karjerą pradėjo 2014 m., o debiutinį dainų rinkinį („*mixtape*“) „A Love Letter to You“ išleido 2017 m. gegužę. Debiutinį studijinį albumą „Life's a Trip“ išleido 2018 m. rugpjūtį. 2024 m. duomenimis, atlikėjas yra išleidęs penkis studijinius albumus, iš kurių naujausiasis, „Mansion Musik“, išleistas 2023 m. sausį.

## Diskografija
**Studijiniai albumai**
* *Life's a Trip* (2018)
* *!* (2019)
* *Pegasus* (2020)
* *Trip at Knight* (2021)
* *Mansion Musik* (2023)

**Dainų rinkiniai**
* *A Love Letter to You* (2017)
* *A Love Letter to You 2* (2017)
* *A Love Letter to You 3* (2018)
* *[[A Love Letter to You 4]]* (2019)
* *Hate Is Dead* (2021)
* *A Love Letter to You 5* (2023)

## Išnašos

## Nuorodos
* 
*
Japenas

**Japenas** () – sala Indonezijoje, Čenderavasiho įlankoje, šalia šiaurės vakarinių Naujosios Gvinėjos krantų. Šiauriau išsidėsčiusios Biako salos, vakaruose – Numo sala, rytuose – Kurudu sala. Plotas – 2278 km². Sala kalnuota, paviršius iškyla iki 1496 m aukščio.

Būdingi Japeno drėgnieji atogrąžų miškai, yra 147 paukščių, 37 žinduolių rūšys. Gyvena endeminė Japeno žiurkė (*Rattus jobiensis*). Sudarytas Centrinio Japeno gamtos rezervatas (plotas 590 km²).

Japenas su aplinkinėmis salomis sudaro Papua provincijos Japeno salų regenciją. Apie 110 tūkst. gyventojų (2022 m.). Pagrindinis miestas – Serujis. Pagrindinė vartojamos kalbos – javų (japenų), ansų, vabų, vojų, ambajų ir kt.

Pirmasis europietis, ispanas Alvaras de Saavedra, salą pasiekė 1528 m. Japeną 1979 m. nusiaubė 7,5 balo žemės drebėjimas, žuvo 115 žmonių.

## Šaltiniai
A Love Letter to You 4

**A Love Letter to You 4** – ketvirtasis amerikiečių reperio Trippie Redd dainų rinkinys („*mixtape*“), išleistas 2019 m. lapkričio 22 d. Jam pristatyti išleisti trys singlai: „Love Me More“, „Death“ ir „Who Needs Love“, o dainas kartu atlieka tokie atlikėjai, kaip Juice Wrld, YoungBoy Never Broke Again ir DaBaby.

Nepaisant vidutiniškų kritikų atsiliepimų, albumas buvo komerciškai sėkmingas. Per pirmąją savaitę JAV parduota per 104 tūkstančių kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2021 m. liepos mėnesio duomenimis, JAV parduota per milijoną įrašo kopijų ir jis tapęs platininiu.

2020 m. vasario 21 d. išleista papildyta albumo versija su aštuoniomis naujomis dainomis.

## Dainų sąrašas

## Išnašos
Heavy Is the Head

**Heavy Is the Head** – antrasis britų reperio Stormzy studijinis albumas, išleistas 2019 m. gruodžio 13 d. Jam pristatyti išleisti keturi singlai: „Vossi Bop“, „Crown“, „Wiley Flow“, „Own It“ ir „Audacity“, o dainas kartu atlieka tokie atlikėjai, kaip Burna Boy, Ed Sheeran ir Headie One.

Albumas susilaukė kritikų pripažinimo ir buvo komerciškai sėkmingas, pasiekiant pirmąją Jungtinės Karalystės albumų reitingo vietą ir tampant antruoju atlikėjo įrašu, pasiekusiu šią viršūnę. 2020 m. lapkričio mėnesio duomenimis, Jungtinėje Karalystėje parduota per 300 tūkstančių įrašo kopijų ir jis tapęs platininiu.

2020 m. vykusiuose „Brit Awards“ apdovanojimuose albumas nominuotas metų britiško albumo kategorijoje, o daina „Vossi Bop“ – metų britiško singlo.

## Dainų sąrašas

## Išnašos
Rapatona FC

**Rapatona Football Club**, o trumpiau vadinamas **Rapatona** – Papua Naujosios Gvinėjos futbolo klubas iš Port Morsbio.

## Istorija
Klubo ištakos siekia 1982 m. Kitados rungtyniavo aukščiausioje šalies lygoje. 2008–2009 m. užėmė antrą vietą, o 2009–2010 m. liko trečioje vietoje. Vėlesniais metais iškrito į žemesnį divizioną.

## Laimėjimai
;  Nacionalinė lyga
:  **Čempionai (0):** –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Žaidėjai atstovavę  nacionalinei komandai
*  Ronald Warisan, vartininkas (2009–2010 m.);
*  Tapas Posman, vartininkas (2004–2010 m.);
*  Selan Elizah, saugas (2007–2010 m.);
*  Chique Posman, saugas (2003–2010 m.);
*  Nathan Pomat, puolėjas (2003–2010 m.);
*  Raymond Gunemba; puolėjas (2008–2009 m.);

## Išnašos

## Nuorodos
* 
* facebook paskyra
* SOCCERWAY
* Transfermarkt
* Globalsportsarchive
Morobe United FC

**Morobe United Football Club**, o trumpiau vadinamas **Morobe United** – Papua Naujosios Gvinėjos futbolo klubas iš Laė.

## Istorija
Klubo ištakos siekia 2006 m. Nuo 2011–2012 m. sezono rungtyniavo aukščiausioje šalies lygoje. 2014 m. liko trečioje vietoje, o vėlesniais metais iškrito į žemesnį divizioną.

## Laimėjimai
;  Nacionalinė lyga
:  **Čempionai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Žaidėjai atstovavę  nacionalinei komandai
*  Ronald Warisan, vartininkas.
*  David Aua, vartininkas;
*  Emmanuel Simon, saugas;
*  Armstrong Peka, puolėjas;
*  Nathaniel Lepani, saugas;

## Išnašos

## Nuorodos
* 
* Transfermarkt
* Globalsportsarchive
Besta PNG United

**Besta PNG United Football Club**, o trumpiau vadinamas **Besta** – Papua Naujosios Gvinėjos futbolo klubas iš Laė.

## Istorija
Nuo 2009–2010 m. sezono rungtyniavo aukščiausioje šalies lygoje. 2018 m. iškovojo antrą vietą, o 2019 m. liko devintoje vietoje ir iškrito į žemesnį divizioną.

## Laimėjimai
;  Nacionalinė lyga
:  **Čempionai (0):** 

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Žaidėjai atstovavę  nacionalinei komandai
*  Ronald Warisan, vartininkas.
*  Alwin Komolong, atraminis saugas;
*  Roland Bala, gynėjas;
*  Jamal Seeto, saugas;
*  Jacob Sabua, saugas;
*  Tommy Semmy, puolėjas;

## Išnašos

## Nuorodos
* 
* SOCCERWAY 
* Globalsportsarchive
Jaliai

**Jaliai** () – papuasų tauta, gyvenanti Naujosios Gvinėjos centriniame kalnagūbryje (Indonezija, Aukštumų Papua). 2009 m. duomenimis, jų populiacija buvo apie 49 000 žmonių. Vartoja jalių bei indoneziečių kalbas. Tikintieji – krikščionys protestantai, yra katalikų, likusieji išpažįsta prigimtinę religiją.

Savo pavadinimą tauta perėmė iš danių, kurių kalba tai reiškia „rytų žemes“. Patriarchalinėje visuomenėje vyrai yra atsakingi už namų statybą ir medžioklę, o moterys – už maisto gamybą.

## Šaltiniai
Naujosios Gvinėjos centrinis kalnagūbris

**Naujosios Gvinėjos centrinis kalnagūbris** (, ) – kalnų grandinė, besidriekianti iš rytų į vakarus per Naujosios Gvinėjos salą. Susidaręs ties Australijos, Maokės, Vudlarko ir Paukščio Galvos pusiasalio tektoninių plokščių sandūra. Driekiasi iš rytų į vakarus 1900 km, plotis iki 165 km. Aukštis siekia 4884 m (Džajos kalnas).

Rytinę kalnagūbrio dalį sudaro Oveno Stenlio kalnagūbris, besidriekiantis per Papua pusiasalį (aukštis iki 4038 m, Viktorijos k.), toliau – Arturo Gordono, Alberto Viktoro kalnagūbriai, Bismarko kalnagūbris (aukštis iki 4509 m, Vilhelmo k.), Viktoro Emanuelio kalnagūbris. Centrinėje masyvo dalyje iškilę Žvaigždžių kalnai (aukštis iki 4760 m, Mandalos k.). Vakarinėje dalyje (Irian Džajoje) iškilę Maokės kalnai, sudaryti iš Džajavidžajos ir Sudirmano kalnagūbrių. Tai aukščiausia Naujosios Gvinėjos centrinio kalnagūbrio dalis – nors yra šalia pusiaujo, kalnų viršūnes čia dengia ledynai. Pačiuose vakaruose grandinė per Veilando kalnus skaidosi į atskirus kalnų masyvus, besidriekiančius per Paukščio Galvos ir Bomberajaus pusiasalius.

Tarpukalnių slėniai derlingi, tankiai apgyvendinti. Žemdirbystė kalnuose pradėta plėtoti maždaug prieš 10 000 metų. Europiečiai šias atokias vietas pasiekė tik XX a. 4-ajame dešimtmetyje. Kalnuose išgaunamas auksas, vario rūda, nafta, gamtinės dujos.

Kalnų šlaituose auga Centrinio kalnagūbrio drėgnieji kalnų miškai (veši kašteniai, ąžuolūnai, alyvūnai, araukarijos, notofagai, podokarpai). Aukštikalnėse – Centrinio kalnagūbrio subalpinės pievos su rododendrų, šilauogių, dvoklių, miegūnių krūmokšniais, taurėpaparčiais, žolėmis.


Newguinea topo.png|Naujosios Gvinėjos topografinis žemėlapis. Ryškiai matyti per salą besidriekiantys kalnai
Taman Nasional Lorentz.jpg|Sudirmano kalnagūbris
20170905 Papouasie Baliem valley 3.jpg|Baliemo slėnis kalnuose
Vallée de Baliem en Papouasie (Indonésie).JPG|Papuasų kaimas kalnuose


## Šaltiniai
Pultusko mūšis

**Pultusko mūšis** – taip yra vadinami keli mūšiai, vykę Lenkijoje prie Pultusko:

* Pultusko mūšis (1337),
* Pultusko mūšis (1703),
* Pultusko mūšis (1806),
* Pultusko mūšis (1920),
* Pultusko mūšis (1939).